Public procurement notice: Modification Of A Contract/Concession During Its Term
Published: 2022-07-05
Buyer: Štatistický úrad Slovenskej republiky
Country: SK
Contract type: Services
Procedure: Open procedure
CPV classification: 48614000 | 72212000: Platform-specific software programming services | 72212463 | 72262000: Software development services | 72310000: Data processing services

Technical requirements: Príprava, zber, štatistické spracovanie a diseminácia cenzových dát sčítania obyvateľov, domov a bytov 2021
Verejný obstarávateľ požadoval služby úplnej prevádzky ES SODB 2021 ako aj Služby podpory prevádzky. Na riadne zabezpečenie realizácie diela spolu s následnou podporou je potrebných 55 mesiacov.
Spracovanie prebieha iteračným postupom už 12 mesiacov a všetky minulé vedomosti a skúsenosti získané od prvého spracovania sú nevyhnuté na ďalší postup v ďalšom spracovaní. Zmena dodávateľa by znemožnila spracovanie výsledkov sčítania v čase potrebnom a definovanom zákonom č. 223/2019 Z. z. a viedla by k neodôvodniteľnému, podstatnému navýšeniu nákladov na spracovanie a disemináciu, keďže experti nového dodávateľa by sa museli detailne oboznámiť so všetkým, čo bolo doposiaľ vykonané a teda de-facto museli by začať od nuly, od začiatku.
Nové vopred nezadefinované služby výkonu expertov súvisia s novými požiadavkami na iné ako plánované spracovanie údajov a ich disemináciu, pričom zmena dodávateľa by viedla k podstatnému navýšeniu nákladov, pretože nový dodávateľ by musel začať od začiatku spracovania (dnes už bolo odpracovaných na samotnom spracovaní a diseminácii viac ako 1500 človekodní). Získané know-how a skúsenosti počas spracovania sú neprenosné.
Nemožno opomenúť aspekt interoperability, keďže súčasný dodávateľ má záväzok vykonávať údržbu diela ES SODB 2021 a zabezpečovať podporu prevádzky diela po dobu 55 mesiacov odo dňa odovzdania diela (t.j. do 31. 12. 2024). Nie je racionálne, aby počas tohto obdobia súčasný dodávateľ vykonával údržbu diela a zabezpečoval podporu prevádzky diela a zároveň nový dodávateľ poskytoval služby expertov a rozvoja diela.
Podľa § 18 ods. 1 písm. c) zákona č. 343/2015 Z. z. o verejnom obstarávaní (ďalej len "ZVO") zmluvu možno zmeniť počas jej trvania bez nového verejného obstarávania, ak potreba zmeny vyplynula z okolností, ktoré verejný obstarávateľ nemohol pri vynaložení náležitej starostlivosti predvídať a zmenou sa nemení charakter zmluvy.
ŠÚ SR v čase uzavretia zmluvy nemohol predvídať, že v dôsledku pandémie COVID-19 bude nevyhnutné zmeniť spôsob realizácie zberu údajov novelou zákona o sčítaní s dopadom na proces spracovania a diseminácie a tým upraviť objem (MJ) služieb expertov a rozvoja diela.
ŠÚ SR zároveň v čase uzavretia zmluvy nemohol predvídať existenciu nových požiadaviek orgánov štátnej správy na nové, neplánované výstupy zo sčítania pre Plán obnovy a iné aktuálne potrebné verejné politiky a projekty, čo má tiež za následok potrebu upraviť objem (MJ) služieb expertov a rozvoja diela.
Podľa § 18 ods. 5 ZVO zmenou podľa ods. 1 písm. c) nemôže dôjsť k navýšeniu hodnoty plnenia o viac ako 50 % hodnoty pôvodnej zmluvy. Ak ide o opakované zmeny, obmedzenie podľa predchádzajúcej vety sa vzťahuje na každú zmenu. Opakované zmeny zmluvy nie je možné vykonať s cieľom vyhnúť sa použitiu postupov podľa tohto zákona.
Hodnotou pôvodnej zmluvy je suma 13.389.040,00 eur s DPH. Dodatkom č. 5 sa zvyšuje hodnota zmluvy o sumu 2.796.000 EUR s DPH, čo predstavuje zvýšenie o 20,88 % hodnoty pôvodnej zmluvy.
Po započítaní hodnoty zmeny dodatkom č. 1 (+ 0,75 %), č. 3 (+ 1,52 %) a č. 4 (+ 2,17 %) sa pôvodná hodnota zmluvy dodatkom č. 5 zvyšuje o 25,32 %, t.j. spolu o 3.389.857,20 eur s DPH.
Dodatkom č. 5 sa nemení charakter zmluvy, pretože sa nemení obsah práv a povinností zmluvných strán a ani samotný charakter požadovaných a zazmluvnených služieb, t. j. predmet zmluvy. Zmena zmluvy sa nevykonáva s cieľom vyhnúť sa použitiu postupov podľa zákona o verejnom obstarávaní.
Verejný obstarávateľ požadoval služby úplnej prevádzky ES SODB 2021 ako aj Služby podpory prevádzky. Na riadne zabezpečenie realizácie diela spolu s následnou podporou je potrebných 55 mesiacov.
ŠÚ SR uzatvoril 29. 10. 2019 so spoločnosťou BSP SOFTWAREDISTRIBUTION a.s. Zmluvu o elektronickom informačnom systéme pre prípravu, zber, štatistické spracovanie a disemináciu cenzových dát sčítania obyvateľov, domov a bytov 2021 č. ZML-1-11/2019-900. Zmluva nadobudla účinnosť 30. 10. 2019. Dodatkom č. 1 sa zmenil počet mesiacov vykonávania údržby diela a zabezpečovania podpory prevádzky diela a zvýšila sa cena o tzv. e-learning ESDB v dôsledku opatrení spojených s COVID-19. Dodatkom č. 2 k zmluve sa znížila celková cena o tie licencie ArcGIS Enterprice Standard 1x4 Cores, ktoré si ŠÚ SR zabezpečil vlastnými kapacitami, a upravil sa text zmluvy o znížený počet mesiacov vykonávania údržby diela a zabezpečovania podpory prevádzky diela (čo sa neupravilo v rámci dodatku č. 1). Dodatkom č. 3 sa predĺžil e-learning pre časť diela ESDB so zvýšením ceny zmluvy a rozšíril predmet zmluvy o e-learning pre časť diela ESO so zvýšením ceny zmluvy. Dodatkom č. 4 sa upravoval portál scitanie.sk a upravovala podpora prevádzky ES SODB v dôsledku opatrení spojených s COVID-19.


Winner: BSP SOFTWAREDISTRIBUTION a.s.